**Etikai engedély diplomamunkához**

A Debreceni Egyetem Klinikai Központ elnöke, prof. dr. Berényi Ervin rendelkezése értelmében adatfeldolgozási és adatbányászati tevékenységet hallgató kizárólag helyi kutatásetikai engedély birtokában végezhet.

Az adatgyűjtés fajtájának megfelelően:

- Az elektronikus betegdokumentációs rendszer (Medsol) tervezett használata esetén

Adatgyűjtési kérelmi űrlap hallgatók részére” nyomtatvány kitöltése csak az elektronikus betegdokumentációs rendszer (Medsol) tervezett használata esetén szükséges, ennek alapján tud a Kontrolling és Betegdokumentációs Osztály a hallgató számára hozzáférést adni.

- Emberen végzett orvostudományi kutatás esetén

Adatgyűjtési kérelmi űrlap hallgatók részére” kitöltése nem helyettesíti a „Kérelem saját kezdeményezésű ill. megbízásos jellegű, de nem gyógyszerrel (műszer, orvostechnikai eszköz, stb.) emberen végzett orvostudományi kutatás végzésére” űrlapon beadandó kutatásetikai engedélykérést. Ennek kérvényezése a Témavezető feladata, a hallgató részvételét a „Vizsgálatban résztvevő kutatók” részben kell rögzíteni.

- Papír alapú dokumentumokból történő adatgyűjtés esetén

Ekkor az „Adatgyűjtési kérelmi űrlap hallgatók részére” nyomtatvány kitöltése nem szükséges. A hallgató kutatásban való részvételét a témavezető „Kérelem saját kezdeményezésű ill. megbízásos jellegű, de nem gyógyszerrel (műszer, orvostechnikai eszköz, stb.) emberen végzett orvostudományi kutatás végzésére” űrlapon a „Vizsgálatban résztvevő kutatók” részben rögzíti.

Igény esetén a kitöltött és aláírt űrlapot elektronikus formában az [rkeb@med.unideb.hu](mailto:rkeb@med.unideb.hu) email címre juttassa el (másolatban az [ajszm948@gmail.com](mailto:ajszm948@gmail.com) cimre is). A Bizottság az engedély kiadásáról rövid határidőn belül tájékoztatja az igénylő hallgatót és a Debreceni Egyetem Kontrolling és Betegdokumentációs Osztályát. A tudományos célú adatgyűjtés hallgató általi elkezdése az etikai engedély és a Kontrolling és Betegdokumentációs Osztály által kért dokumentumok formai és tartalmi megfelelősége esetén a Klinikai Központ elnökének jóváhagyásával történhet.

A tájékoztatás alapjául szolgáló közleményeket kiadták:

Dr. Szántó Sándor egyetemi docens, DE KK Belgyógyászati Intézet, Reumatológiai Tanszék,

a Regionális Kutatásetikai Bizottság elnöke

és  
Dr. Szentmiklósi József egyetemi docens, DE ÁOK Farmakológiai és Farmakoterápiai Intézet,

a Regionális Kutatásetikai Bizottság titkára

**A formanyomtatványok elérhetőek a Debreceni Egyetem Klinikai Központ Regionális Kutatásetikai Bizottság honlapján: http://keb.med.unideb.hu/**

DE ÁOK Tanulmányi Osztály

Karcza Anikó  
2019. november 21.